આવી જ એક ઘટના બાવીસ ઑક્ટોબરે બની હતી જેમાં બે મિત્રો વચ્ચેની ફાઇટમાં અંધેરી પોલીસ-સ્ટેશનના અધિકારીઓએ ફરિયાદીઓને ભારે પરેશાન કરી દીધા હતા. આ વિશે બોલતાં એક ફરિયાદીએ નામ ન આપવાની શરતે કહ્યું હતું કે ‘બાવીસ ઑક્ટોબરની આ ઘટના છે. મારા એક મિત્ર સાથે મારે કોઈ મુદ્દે ઝઘડો થયો અને અમે એની ફરિયાદ કરવા અંધેરી પોલીસ-સ્ટેશનમાં ગયા. વહેલી સવારે મારા પરિવારના મેમ્બરોને પોલીસ-સ્ટેશનમાં બોલાવવામાં આવ્યા હતા. મારા ફ્રેન્ડે મારી માફી માગી લીધી એટલે અમે ફરિયાદ ન કરવાનું નક્કી કર્યું. અમે પોલીસ-સ્ટેશનમાંથી બહાર નીકળતા હતા ત્યારે પોલીસો અમારી પાસે આવ્યા અને અમને અપમાનિત કરવા લાગ્યા. તેઓ અમને બળજબરીથી પોલીસ-સ્ટેશનમાં લઈ ગયા. મારી મમ્મી અને બહેનને ગંદી ગાળો આપી. મારા કાકા હાર્ટ-પેશન્ટ છે તેમને અને મારા પપ્પાને તેમણે લૉક-અપમાં નાખી દીધા.’